
CONTRACT DE ADMINISTRARE
Încheiat astăzi, ______________


I. PĂRŢILE CONTRACTANTE
 Comuna Tudor Vladimirescu cu sediul în Tudor Vladimirescu, str. Brailei, nr.89, având CIF  4342731 , reprezentată prin primar Constantin Vasile, având calitatea de proprietar, pe de o parte 
Şi
Unitatea de învăţământ Scoala Gimnaziala “Aurel Hornet” cu sediul în com. Tudor Vladimirescu, CIF 17378966  reprezentată prin Director  Giurgiu Florin, ce se legitimează cu B.I/C.I. XR 389700  eliberat de , la data de 14.09.2011, cod numeric personal 1800924090011, cu domiciliulîn mun. în calitate de administrator, pe de altă parte.

II. OBIECTUL CONTRACTULUI 
Art. 1 Obiectul contractului îl constituie darea în administrare a terenului şi clădirilor identificate în anexa prezentului contract, în care îşi desfăşoară activitatea Unitatea de învăţământ Școala Gimnazială, comuna Tudor Vladimirescu, situată în sat Tudor Vladimirescu, str. Brailei, nr.72. 
Art. 2 Administratorul se obligă să utilizeze bunurile încredinţate spre administrare potrivit destinaţiei. Predarea – primirea bunului se va consemna în procesul verbal de predare – primire, ce va fi încheiat de parţi în termen de 5 zile de la data încheierii contractului.

III. DURATA CONTRACTULUI
Art.3 Termenul administrării este pe durata derulării activității de învățământ al unității școlare, dacă legea nu prevede altfel. 

IV. OBLIGAŢIILE PROPRIETARULUI
 Art. 4 Proprietarul se obligă:
 - să predea în vederea administrării clădirile şi terenul în care îşi desfaşoară activitatea Unitatea de învăţământ Școala gimnazială, comuna Tudor Vladimirescu, în baza unui proces verbal de predare-primire în termen de 5 zile de la încheierea contractului;
 - să stabilească destinaţia părţilor componente ale imobilului;
 - să controleze lunar, modul cum este folosit şi întreţinut imobilul cu respectarea destinaţiei stabilite de către proprietar;
 - să stabilească anual lista investiţiilor, lucrărilor de reparaţii curente şi capitale ce urmează a se realiza;
 - să desemneze reprezentanţii Primarului şi ai Consiliului Local în Consiliul de Administraţie al Unităţii de Învăţământ;
 - să asigure inventarierea anuală a bunurilor transmise în administrare;
 - să sprijine administratorul în vederea obţinerii avizelor legale de funcţionare, pentru activitatea desfăşurată;



IV. OBLIGAŢIILE ADMINISTRATORULUI
 Art. 5 Administratorul se obligă:
 a. să preia în administrare imobilul ce face obiectul prezentului contract pe bază de proces verbal de predare-primire;
 b. să asigure administrarea imobilului preluat şi paza acestuia ca un bun proprietar ;
 c. să asigure avizele legale de funcţionare, pentru activitatea desfăşurată; 
d. să menţină în siguranţă imobilul şi să aducă la cunoştinţă proprietarului orice tulburare produsă de o terţă persoană sau urmare a degradării stării tehnice a imobilului din punctul de vedere al siguranţei în exploatare ; 
e. să întocmească fişele tehnice periodice (jurnalul evenimentelor) cu privire la starea imobilului şi a instalaţiilor aferente acesteia, precum şi a tuturor modificărilor aduse imobilului în condiţiile stabilite conform legii;
 f. să folosească bunul încredinţat în administrare potrivit destinaţiei prevăzute în art. 2; 
g. se obligă ca pe toată durata administrării să păstreze în bune condiţii bunul încredintat, precum şi accesoriile acestuia, să nu le degradeze sau să le deterioreze;
 h. să răspundă de distrugerea totală sau parţială a bunului încredinţat care s-ar datora culpei sale;
 i. să răspundă de pagubele pricinuite de incendii, dacă nu va dovedi că incendiul a provenit din caz fortuit, forţă majoră sau defect de construcţie,
 j. orice lucrări de modernizare şi consolidare se efectuează în spaţiu numai cu acordul sau avizul prealabil al Consiliului Local al comunei Tudor Vladimirescu;
 k. să permită accesul proprietarului în spaţiul încredinţat ori de câte ori acest lucru este necesar pentru a controla bunul încredinţat şi starea acestuia;
 l. la încetarea delegării, să restituie bunul cel puţin în aceeaşi stare în care l-a primit conform celor descrise în procesul verbal de predare-primire încheiat la data perfectării contractului, situaţie ce va fi consemnată într-un proces verbal;
 m. să achite impozitele şi taxele prevăzute de lege, daca este cazul; 
n. să încheie contracte ferme cu furnizorii de utilităţi şi să respecte obligaţiile asumate prin contracte, iar repararea oricărui prejudiciu pe care administratorul il va cauza acestora revine în exclusivitate administratorului;
 o. să înregistreze şi să urmărească consumurile privind utilităţile şi să sesizeze proprietarul în cazul sesizării unor nereguli;
p. să răspundă în nume propriu în litigiile referitoare la dreptul de administrare;
 r. să arate în faţa instanţei titularul dreptului de proprietate în litigiile ce au ca obiect dreptul de proprietate, în caz contrar purtând răspunderea pentru prejudiciile cauzate ca urmare a neîndeplinirii acestei obligaţii.

VI. ÎNCETAREA ADMINISTRĂRII
 Art. 6 Contractul înceteaza prin:
 - acordul de voinţă, exprimat în scris, al parţilor contractante; 
- desfiinţarea titlului proprietarului; proprietarul nu este răspunzător de schimbarea regimului juridic al imobilului ca urmare a unor reglementări legale adoptate după semnarea prezentului contract sau ca urmare a unor procese de revendicare, administratorul nefiind în drept să pretindă nici un fel de despăgubiri de la proprietar; 
- prin revocare, numai dacă administratorul nu-şi exercita drepturile si obligaţiile ce derivă din prezentul contract;



VII . RĂSPUNDEREA CONTRACTUALĂ
 Art. 7 Pentru nerespectarea obligaţiilor asumate prin prezentul contract, partea în culpă datoarează celeilalte părţi daune. Daunele se vor determina în funcţie de prejudiciull produs. Prejudiciul va fi evaluat printr-o expertiză tehnică. 
Art. 8 Niciuna dintre părţile contractante nu răspunde de neexecutarea la termen sau de executarea necorespunzătoare, total sau parţial, a oricărei obligaţii, care îi revine în baza acestui contract, dacă neexecutarea sau executarea necorespunzătoare a obligaţiei a fost cauzată de forţa majoră, aşa cum este definită de lege, cu condiţia notificării în termen de 10 zile de la producerea evenimentului.

 VIII. DISPOZITII FINALE
 Art. 9 Modificarea contractului se poate face în limitele legislaţiei române, cu acordul părţilor, prin act adiţional, care face parte integrantă din prezentul contract, excepţie făcând Hotărârile Consiliului Local al comunei Tudor Vladimirescu sau alte acte normative - legi, Hotărâri de Guvern, ordonanţe ale căror prevederi sunt imperative si nu fac obiectul unui act adiţional.
 Art. 10 Eventualele litigii care s-ar putea ivi în legatură cu acest contract vor fi soluţionate pe cale amiabilă, iar dacă părţile nu cad de acord, vor fi soluţionate de către instanţele de judecată competente.
 Art. 11 Prezentul contract produce efecte de la data încheierii acestuia. 
Art. 12 Prezentul contract de administrare s-a încheiat în 2 (doua) exemplare, câte unul pentru fiecare parte. 



PROPRIETAR,                                                                              ADMINISTRATOR,      COMUNA TUDOR VLADIMIRESCU                                  ȘCOALA GIMNAZIALĂ, 
                                                                                      COMUNA TUDOR VLADIMIRESCU 

PRIMAR,                                                                                              DIRECTOR, …………………….. ………………………

